**Afstandsklausul**

Når medarbejderen har været ansat i virksomheden i en uafbrudt periode på mindst 6 måneder træder denne afstandsklausul (konkurrenceklausul) i kraft:

Medarbejderen må ikke **[OPTION** – tage ansættelse i en dyrlægevirksomhed,**]** nedsætte sig som selvstændig praktiserende dyrlæge, eller overtage en dyrlægevirksomhed eller andel heri og praktisere med udgangspunkt herfra, inden for en radius af 10 km fra udgangspunkt for den virksomhed, som medarbejderen er fratrådt fra. (ansættelseskontraktens side 2), før tidligst \_\_\_\_ måneder (*maksimalt 12 måneder, dog maksimalt 6 måneder, hvis medarbejderen også er omfattet af en kundeklausul (kombineret klausul)*) efter fratrædelsesdatoen.

I sin funktion som dyrlæge indtager Medarbejderen en helt særlig betroet stilling i virksomheden, idet medarbejderen betjener og behandler potentielt samtlige af virksomhedens kunder og har selvstændige beføjelser i forhold til disse kunder. Medarbejderen er dermed en umiddelbar konkurrent til virksomheden efter fratrædelsen. Dertil kommer, at medarbejderen har adgang til fortrolige oplysninger, herunder oplysninger om indkøbspriser, kundeforhold, planlægning mv.

Derudover begrundes afstandsklausulen også af følgende konkrete omstændigheder: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
(*fx vagtordning, ansvarsområder, tidligere ejerskab mv.*)

Medarbejderen kompenseres for at have påtaget sig en afstandsklausul (konkurrenceklausul) jf. § 8 og § 9 samt kapitel 5 i lov om ansættelsesklausuler. Den månedlige kompensation udgør \_\_\_\_\_ % (*minimum 40 % ved én klausul i seks måneder og minimum 60 % ved én klausul i 12 måneder eller ved kombineret klausul i seks måneder*) af den samlede løn på fratrædelsestidspunktet, herunder fast løn, tillæg, honorar for vagtarbejde, resultatløn, pensionsbidrag og skattemæssig værdi af personalegoder.

I perioder inden for klausulperioden, hvor medarbejderen har opnået anden passende beskæftigelse, udgør kompensationen dog \_\_\_\_\_ % (*minimum 16 % ved én klausul i seks måneder og minimum 24 % ved én klausul i 12 måneder eller ved kombineret klausul i seks måneder*) af den samlede løn på fratrædelsestidspunktet. For de første to måneder betales kompensationen som et engangsbeløb ved fratrædelsen og uanset, om medarbejderen får andet passende arbejdet, baseret på de \_\_\_\_\_ % (*40, henholdsvis 60 %*).

Såfremt medarbejderen overtræder afstandsklausulen, ifalder medarbejderen **[OPTION – ikke et krav** – foruden sædvanligt erstatningsansvar efter dansk ret –**]** en konventionalbod til virksomheden svarende til **[**25**]** % af medarbejderens årsindtægt beregnet ud fra den samlede aflønning på fratrædelsestidspunktet. Medarbejderen betaler konventionalboden kontant, så snart overtrædelse er konstateret ved meddelelse af forbud eller påbud, dom, forlig eller på anden måde. Betalingen af konventionalbod berettiger ikke medarbejderen til fortsat overtrædelse. **[OPTION** – Konventionalboden betales for hver gang, overtrædelse af afstandsklausulen finder sted. Såfremt der er tale om en vedvarende krænkelse, udløses konventionalboden for hver påbegyndt måned.**]**

Medarbejderen er ikke forpligtet af afstandsklausulen, hvis virksomheden opsiger medarbejderen, uden at medarbejderen har givet rimelig anledning hertil, eller hvis medarbejderen berettiget ophæver ansættelsesforholdet på grund af virksomhedens væsentlige misligholdelse af sine ansættelsesretlige forpligtigelser, jf. § 11, stk. 1, i lov om ansættelsesklausuler. Hvis afstandsklausulen bortfalder af de nævnte årsager, vil medarbejderen ikke have krav på løbende kompensation, men vil dog få udbetalt engangskompensation, jf. § 8, stk. 3, og § 9, stk. 2, jf. § 11, stk. 1, i lov om ansættelsesklausuler. Dette betyder eksempelvis, at en medarbejder, der opsiges begrundet i virksomhedens drift, fx ved arbejdsmangel, ikke vil være forpligtet af den indgåede afstandsklausul. En medarbejder, der selv opsiger sin stilling, vil derimod som udgangspunkt være forpligtet af den indgåede afstandsklausul.

Denne aftale er et bilag til ansættelseskontrakten

Dato: \_\_\_\_\_\_\_\_\_\_\_\_\_\_\_\_\_\_\_\_\_\_\_ Dato: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Virksomheden Medarbejder